Star vs. the Forces of Evil

Star vs. the Forces of Evil (Star Menentang Kuasa Jahat dalam versi bahasa Melayu) ialah sebuah siri animasi televisyen Amerika Syarikat yang diterbitkan oleh Disney Television Animation. Episod pertama ditayangkan pada 18 Januari 2015, di Disney Channel sebagai pratonton khas, dan siri ini secara rasminya ditayangkan pertama kali pada 30 Mac 2015 di Disney XD. Rancangan ini dicipta oleh Daron Nefcy, yang telah bekerja terhadap papan cerita untuk Wander Over Yonder dan Robot and Monster. Nefcy menjadi wanita kedua untuk mencipta siri animasi untuk Disney Television Animation (yang pertama merupakan Sue Rose, yang mencipta Pepper Ann), dan wanita pertama untuk mencipta siri Disney XD. Pada 12 Februari 2015, Disney memperbaharu siri ini untuk musim kedua sebelum tayangan perdananya di Disney XD. Musim kedua ditayangkan pertama kali pada 11 Julai 2016. Pada 4 Mac 2016, siri ini diperbaharu untuk musim ketiga.

Jalan cerita
Star Butterfly ialah seorang puteri magis dari dimensi Mewni. Pada hari jadi ke-14-nya, dia menerima tongkat sakti pusaka turun-temurun keluarga. Selepas dia tanpa sengaja membakar istananya, ibu bapanya mengambil keputusan bahawa pilihan lebih selamat adalah untuk menghantarnya ke Bumi sebagai pelajar pertukaran asing. Dia bersahabat dengan Marco Diaz dan tinggal dengan keluarganya sementara menghadiri Akademi Echo Creek. Star dan Marco mesti menghadapi kehidupan sekolah seharian sementara melindungi tongkat sakti Star daripada terjatuh ke tangan Ludo, penjahat dari Mewni yang mengarahkan seangkatan raksasa. Star dan rakyat dari Mewni mampu merentasi dimensi menggunakan "gunting dimensi" yang boleh membuka portal.

Episod

Rujukan

Pautan luar
 
 
 
 

Rancangan Disney XD